09/07/2010 | Administración LocalMunicipal
Ponteceso
Secretaría
Modificación das bases para crear unha bolsa de traballo para contratar auxiliares de axuda no fogar

O Concello de Ponteceso aprobou o día 3 de xuño de 2010 a resolución nº 168 pola que se aprobaban as baes para crear unha bolsa de traballo para contratar, con carácter temporal, auxiliares de axuda no fogar, para cubrir as necesidades do servizo. - Artigos 23.2 e 103 da Constitución Española - Lei orgánica 3/2007, do 22 de marzo, para a igualdade efectiva de mulleres e homes - Lei 7/2007, do 12 de abril, do Estatuto básico do empregado público - Decreto lexislativo 1/2008, do 13 de marzo, polo que se aproba o texto refundido da Lei da función pública de Galicia - Real decreto 364/1995, do 10 de marzo, polo que se aproba o Regulamento xeral de ingreso na Administración Xeral do Estado - Lei 7/1985, do 2 de abril, reguladora das bases do réxime local - Real decreto lexislativo 781/1986, do 18 de abril, polo que se aproba o texto refundido das disposicións legais vixentes en materia de réxime local - Real decreto lexislativo 1/1995, do 24 de marzo, polo que se aproba o texto refundido do Estatuto dos traballadores - Real decreto 2720/1998, do 18 de decembro, de desenvolvemento dos contratos de duración determinada Detectados erros que precisan ser modificados e sendo competente para elo, de conformidade co artigo 21 da Lei 7/1985, do 2 de abril, reguladora das bases do réxime local. Por todo o anterior, RESOLVO: 1. Modificar as bases para crear unha bolsa de traballo para contratar, con carácter temporal, auxiliares de axuda no fogar. Modifícase o apartado 2º relativo aos requisitos quedando redactado como segue: 2. Requisitos Os/as aspirantes deberán reunir todos e cada un dos seguintes requisitos: a) Ser español/a ou nacional dun estado membro da Unión Europea. Tamén poderán participar outras persoas estranxeiras, sempre que teñan residencia legal en España e autorización para traballar que lle permita incorporarse inmediatamente ao posto de traballo b) Ter cumpridos os 16 anos de idade e non ter acadado a idade máxima de xubilación forzosa c) Titulacións: non se require estar en posesión de ningunha titulación específica agás o Curso de atención sociosanitaria a persoas no fogar (600 horas ou superior). d) Permiso de conducir e coche propio e) Non ter sido separado mediante expediente disciplinario do servizo de calquera administración pública nin ter sido inhabilitado para desempeñar funcións públicas f) Non padecer enfermidade nin estar afectado por limitacións físicas ou psíquicas que sexan incompatibles co desempeño das correspondentes funcións g) Non ter antecedentes penais nin causas abertas por agresións a terceiras persoas, malos tratos, etc. h) Posuír a capacidade funcional para o desenvolvemento das tarefas habituais da categoría á que se aspira i) Grupo de cotización:9 2. Publicar esta modificación de bases no BOP da Coruña, abrindo novamente o prazo de 15 días para presentar as instancias dende a publicación no BOP desta modificación.3. Darlle conta desta resolución ao Pleno na próxima sesión que celebre. Ponteceso, 28 de xuño de 2010 O alcalde José Luis Fondo Aguiar Dou fe. A secretaria Cristina Castro Fuentes